“มอร์แกน สแตนลีย์” คาดหุ้น “ตลาดเกิดใหม่” ใกล้ถึงจุดต่ำสุด พร้อมรีบาวด์ 12%
“มอร์แกน สแตนลีย์” มองหุ้นกลุ่มตลาดเกิดใหม่ใกล้ถึงจุดระดับต่ำสุด พร้อมรีบาวด์ 12% จากปัจจุบันจนถึงเดือนมิ.ย.ปี 66 หลังจากที่ทรุดตัวลง 26% ในปีนี้
“มอร์แกน สแตนลีย์” มองหุ้นกลุ่มตลาดเกิดใหม่ใกล้ถึงจุดระดับต่ำสุด พร้อมรีบาวด์ 12% จากปัจจุบันจนถึงเดือนมิ.ย.ปี 66 หลังจากที่ทรุดตัวลง 26% ในปีนี้
5 ต.ค. 2565

ผู้สื่อข่าวรายงานว่า ทีมนักวิเคราะห์ของมอร์แกน สแตนลีย์ระบุว่า ตลาดหุ้นในภูมิภาคเอเชียและกลุ่มตลาดเกิดใหม่ใกล้ยุติวงจรตลาดหมี (bear market cycle) แล้ว หลังจากที่ร่วงลงติดต่อกันเป็นเวลานาน ซึ่งเป็นการส่งสัญญาณถึงโอกาสในการเข้าซื้อหุ้นในตลาดเหล่านี้
โดยนักวิเคราะห์ของมอร์แกน สแตนลีย์ซึ่งนำโดย นายโจนาธาน การ์เนอร์ กล่าวว่า มีสัญญาณบ่งชี้หลายอย่างว่าตลาดหุ้นเอเชียไม่รวมญี่ปุ่น และตลาดเกิดใหม่กำลังใกล้แตะระดับต่ำสุดแล้ว พร้อมแนะนำให้ปรับเพิ่มน้ำหนักการลงทุนในตลาดหุ้นดังกล่าวสู่ระดับ “Overweight” จากระดับ “Equal Weight”
ด้านสำนักข่าวบลูมเบิร์กรายงานว่า การคาดการณ์ดังกล่าวจากทีมนักวิเคราะห์ของมอร์แกน สแตนลีย์มีขึ้น หลังจากตลาดหุ้นในกลุ่มตลาดเกิดใหม่ร่วงลงติดต่อกันยาวนานที่สุดจากระดับสูงสุดที่ทำไว้ในเดือนก.พ.ปีที่แล้ว อันเนื่องมาจากการแข็งค่าของสกุลเงินดอลลาร์ และจากการที่จีนใช้มาตรการล็อกดาวน์ควบคุมการแพร่ระบาดของโรคโควิด-19
ทั้งนี้ มอร์แกน สแตนลีย์คาดการณ์ว่า ดัชนี MSCI EM ของตลาดหุ้นในกลุ่มตลาดเกิดใหม่ จะดีดตัวขึ้นประมาณ 12% จากปัจจุบันจนถึงเดือนมิ.ย.ปีหน้า หลังจากที่ทรุดตัวลง 26% ในปีนี้